**UGOVOR O PRAVIMA I OBAVEZAMA DIREKTORA
KOJI NIJE ZASNOVAO RADNI ODNOS**

Koji na osnovu člana 48. Zakona o radu i na osnovu člana 00. Odluke o osnivanju POSLOVNO IME overene dana 00.00.2015. godine pred naziv organa overe u Mesto pod brojem overe. 000000/2015, dana 00.00.2015. godine, u Naziv\_mesta zaključuju:

ALTERNATIVA (kada je direktor imenovan Odlukom o imenovanju):

Koji na osnovu člana 48. Zakona o radu i na Odluke o imenovanju direktora od 00.00.2015. godine, dana 00.00.2015. godine, u Naziv\_mesta zaključuju:

# POSLOVNO IME, adresa sedišta, matični broj: 00000000, PIB: 000000000, koje zastupa registrovani zastupnik osnivača Ime Prezime (u daljem tekstu: Društvo)

# i

IME PREZIME, adresa, JMBG: 0000000000, (u daljem tekstu: Direktor).

*Predmet ugovora*

Član 1.

Predmet ovog ugovora je uređivanje međusobnih prava i obaveza Društva i Direktora koji nije zasnovao radni odnos, u cilju da se urede prava i obaveze u vezi sa radnopravnim statusom Direktora za vreme trajanja mandata.

*Obaveze Direktora*

Član 2.

Direktor će obavljati poslove predviđene osnivačkim aktom, drugim opštim aktima Društva.

Član 3.

Direktor obavljanje poslova započinje danom zaključenja ovog ugovora / 00.00.2015. godine.

Član 4.

Direktor će obavljati poslove sa punim/ nepunim radnim vremenom, najviše do jedne trećine punog radnog vremena.

*Naknade*

Član 5.

Direktor će poslove iz ovog Ugovora obavljati bez naknade,

ALTERNATIVA (kada je direktor angažovan uz naknadu):

Direktor će poslove iz ovog Ugovora obavljati uz naknadu koja iznosi 00.000 (slovima: hiljada) dinara, a koju se Društvo obavezuje da isplati na račun direktora najkasnije do kraja meseca za naknadu koja se odnosi na prethodni mesec.

Član 6.

Direktor ima pravo na naknadu troškova, koji ne predstavljaju zaradu, po sledećim osnovima:

1. smeštaja i ishrane za rad i boravak na terenu, ako Društvo nije direktoru obezbedilo smeštaj i ishranu bez naknade;
2. za ishranu u toku rada i
3. za regres za korišćenje godišnjeg odmora.

*Prava Direktora*

Član 7.

Direktor može da stekne pravo na učešće u dobiti ostvarenoj u poslovnoj godini samo u slučaju da Društvo donese posebnu odluku o tome.

Član 8.

Direktor ima pravo na odsustvo zbog privremene sprečenosti u skladu sa propisima o zdravstvenom osiguranju, godišnjeg odmora, praznika koji je po zakonu neradni dan i u drugim slučajevima u dogovoru sa Društvom.

Član 9.

Direktor ima pravo na godišnji odmor u trajanju od 20 radnih dana u kalendarskoj godini.

Član 10.

Direktor je odgovoran za štetu koju je na radu ili u vezi sa obavljanjem poslova po ovom ugovoru namerno ili iz krajnje nepažnje prouzrokovao Društvu.

*Odgovornost Direktora*

Član 11.

Odgovornost direktora po osnovu funkcije poslovođenja i zastupanja Društva utvrđuje se od strane osnivača Društva u skladu sa osnivačkim aktom i drugim opštim aktima Društva, što povlači materijalnu i drugu odgovornost, uključujući i razrešenje od dužnosti i prestanak mandata pre isteka vremena.

*Vreme trajanja ugovora*

Član 12.

Ovaj ugovor se zaključuje na neodređeno vreme, u skladu sa odlukom o imenovanju direktora.

Ugovor se može i ranije otkazati od strane svake ugovorne strane, i to od strane Društva u slučaju razrešenja Direktora, odnosno od strane Direktora, u slučaju davanja ostavke na mesto direktora, pre isteka mandata.

*Ostale odredbe*

Član 13.

Društvo je dužno da organizuje rad kojim se obezbeđuje zaštita života i zdravlja direktora, kao i dužnost da nadoknadi štetu u slučaju povrede na radu, profesionalne bolesti, štete na radu i sl.

Član 14.

Direktor i Društvo su saglasni da se na sva prava, obaveze i odgovornosti koja nisu uređena ovim ugovorom, primenjuju odgovarajuće odredbe Zakona, osnivačkog akta i drugih opštih akata Društva.

Član 15.

Ovaj ugovor je sačinjen u 4 (četiri) primeraka, od kojih svaka ugovorna strana zadržava po 2 (dva) primerka.

UGOVORNE STRANE:

 **DRUŠTVO DIREKTOR**

Ime Prezime, registrovani zastupnik Ime Prezime

 \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_